Madonna lood on mulle  meeldinud juba lapsepõlvest saadik. Tõsi, ega ma tollal teadnud, kes esitaja on. Mingiks fänniks ma ennast ka ei pea, aga olen alati arvanud, et kui Madonna Eestisse tuleb, siis ma lähen kindlasti teda ka kuulama-vaatama.  Kontert oli vägev. Pool ööd ei saanud ma seeõttu magada. Mulle meeldis kõik, meeldisid laulud, lavaline liikumine ja ka Madonna ise. Aastatega on on ta ikka kõvasti kenamaks läinud. :)    Aga ma ei saanud veel lauluväljakult minemagi kui juba kuulsin kuidas inimesed ei  olnud kontertiga rahul. Ei laulnud vanu laule??? Püha müristus, see tuur kestab tal juba aasta otsa, miks inimesed siis ometi eeltööd ei tee, ostavad pileti ära ja siis pole rahul, et ei laulnud vanu laule? Kõige absurdsem süüdistus oli mingi totaalse rullnoka suust (kusjuures, vanust võis tal olla enam-vähem sama palju kui minulgi): muidu polnud viga, aga ta on ju 50-aastane??? Kas ta sai seda alles kontsertil teada? Ja mis see vanus siia üldse puutuma peaks?  Mind aga häiris hirmsasti see, et inimesed  lähevad kontsertile ja siis elavad seal hoopis seltsielu. Pidevalt käidi süüa ja juua ostmas, räägiti kõva häälega sõpradega juttu hoopis. Kas seda kõike ei saaks teha näiteks kuskil pubis, vaadates taustaks mõnda Madonna kontserti videot? Kusjuures ma olin suhteliselt lava ees, ma saaksin sellisest käitumisest veel aru, kui oleksin olnud lauluväljaku üleval servas ja õiesti midagi näha ei oleks. Ja siis needsamad ringikõndijad on kindlasti need kõige suuremad arvustajad, kellele kontert ei meeldinud.    Aga kojuminek oli tõsiselt naljaks. Ausalt öeldes polnud ma midagi sellist varem näinud, oleme tavaliselt ikka liikunud alati auto suunas ja seega mitte linna poole. Seekord aga olin ma bussiga ja pidin samuti jala linna saama. Terve tee oli kontsertilt minejaid täis. Autod-bussid lihtsalt seisid ja ootasid. Ja Narva maanteel jätkus samamoodi. Autod seisid neljas reas ja nihkusid sentimeetrite haaval edasi, samal ajal kõndisid inimesed autode  vahelt linna poole.    Pildid võtsin Õhtulehest.